《游东龛岩赋十景诗 其一 读书岩》
明代·唐文凤

女娲炼遗补天石，六丁下凿开岩室。山灵閟护不敢居，留与令公读经籍。

至今犹听吾伊声，刚风吹度渊龙惊。白云千古封故迹，汗青不朽传清名。

作者简介：徽州府歙县人，字子仪，号梦鹤。唐桂芳子。父子俱以文学擅名。永乐中，以荐授兴国县知县，著有政绩。改赵王府纪善。卒年八十有六。有《梧冈集》。